ტყარი ბჟადალიშ ოქიანუ (ტელესერიალი)

ტყარი ბჟადალიშ ოქიანუ () — ამერიკული ომენცარე ფანტასტიკური ვესტერნული თრილერიშ ჟანრიშ ტელესერიალი, დარსხის HBO-შო ჯონათან ნოლანქ დო ლიზა ჯოიქ. თინა დორსხუაფილი რე კინ თი ჯოხოშ 1973 წანაშ ხანტურულ ფილმის, ნამუშ სცენარიშ ავტორი დო რეჟისორი რე ამერიკალი ჭარუ მაიკლ კრაიტონი დო ექი-აქო - თიში 1976 წანაშ გოჸუნას „მუმალი ოქიანუ“. ათენა რე რანწკით მაჟირა სერიალი, ნამუთ ათე ჟირი ფილმის რე გერსხუაფილი, 1980 წანაშ სერიალიშ „ტყარი ბჟადალიშ ოქიანუშ მელეშ“ უკული. ნოლანი დო ჯოი რენა სერიალიშ ემაჸონაფალი პროდიუსერეფი, ჯეი ჯეი აბრამსიშ, ჯერი უაინტრაუბიშ დო ბრაიან ბერკიშ კათაფით. ნოლანი ხოლო რე საპილოტე ეპიზოდიშ რეჟისორი. მაართა სეზონიშ პრემიერაქ იჸუ 2016 წანაშ 2 გჷმათუთას, ძირაფაქ იჸუ 4 ქირსეთუთას ითუ დო გვალო, 10 ეპიზოდშე აკოდირთუ. გერგობათუთას HBO-ქ დავალ ვითი ეპიზოდი მაჟირა სეზონიშო, ნამუქჷთ 2018 წანას გიშართჷ.

სერიალს ამბე მეურს გუმოგონებულ „ტყარი ბჟადალიშ ოქიანუს“, ტექნოლოგიურო ძნელი, ტყარი ბჟადალიშ თემას დოგაფილ ართუაფილ პარკის, ნამუთ დოხორინელი რე ანდროიდი პერსონაჟეფით. პარკიშ სტუმარეფს თიშ ტერიტორიას ირფელიშ ღოლამაშ ნება უღუნა.

„ტყარი ბჟადალიშ ოქიანუშ“ დებიუტის მაჸუნ HBO-შ ეთერიშ მაჯინეეფიშ არძაშე დიდი მუზმაიანობა სერიალი „ნანდული დეტექტივიშ“ მაართა ეპიზოდიშ პრემიერაშ ბორჯიშე. თის ხოლო HBO-შ ისტორიას მაართა სეზონეფს შქას მაჯინეეფიშ არძაშე დიდი მუზმაიანობა ჸუნდჷ. „ტყარი ბჟადალიშ ოქიანუს“ ვიზუალურ გინოჭყვადინს, ამბეს დო რსულებას მაჸუნჷ კრიტიკოსეფიშ მაღალი ფასებეფქ.

რესურსეფი ინტერნეტის



სქოლიო

კატეგორია:2016 წანას დოჭყაფილი ამერიკული ტელესერიალეფი
კატეგორია:ტყარი ბჟადალიშ ოქიანუ
კატეგორია:HBO-შ პროგრამეფი